Source: http://www.bihon.ro/debut-fericit-in-noua-editie/1339839
Timestamp: 2019-03-20 07:49:55+00:00

Document:
Debut fericit in noua editie - BIHON
Debut fericit in noua editie
la	3. octombrie 2013 08:16
Baschetbaliştii de la CSM Oradea au dispus de U Mobitelco cu scorul de 76-68.
CSM Oradea a reuşit să câştige meciul inaugural al noii ediţii din Liga Naţională de baschet masculin în faţa eternei rivale U Mobitelco, după o dispută electrizantă. Conform aşteptărilor, partida a fost deosebit de echilibrată, iar verdictul a fost incert până în ultimele secunde de joc.
Gazdele au început mai bine meciul şi au condus în permanenţă pe tabelă în primul sfert, încheiat cu 15-13. În sfertul secund, orădenii au continuat să domine, avantajul lor ajungând la zece puncte, scor 31-21 (’16), dar oaspeţii au redus din diferenţă, scor la pauză 39-32. CSM Oradea a avut în prima parte o prestaţie bună, cu realizări spectaculoase în faza ofensivă.
U Mobitelco a revenit în joc în sfertul trei, pe fondul unor ratări ale gazdelor, scorul devenind 54-52. Sfertul patru a fost dramatic. Oaspeţii au reuşit să treacă de câteva ori în avantaj, scoruri 56-57 (’33), 65-66 (’38), 67-68 (’39). Din fericire, echipa noastră a gestionat mai bine finalul, înscriind apoi nouă puncte consecutive. Subotic a stabilit scorul final printr-o aruncare de la distanţă în ultima secundă de joc, în aplauzele publicului.
„Mă bucur extrem de mult pentru această victorie. Este un succes extrem de important. Presiunea a fost pe noi, pentru că dacă nu câştigam, ne cream probleme. Această victorie ne oferă timp de pregătire pentru viitoarele meciuri. Arbitrajul a fost impecabil”, a declarat după meci antrenorul CSM Oradea, Cristian Achim.
CSM Oradea – U Mobitelco Cluj-Napoca 76-68 (15-13, 24-19, 15-20, 22-16)
CSM Oradea: Comagic, Markovic 19 (3×3), Paşca , Popescu, Dillon 8, Subotic 8 (2), Nicoară 20, Deniosn 4, Ţîbîrnă 2, Franklin 15 (2). Nu au jucat: Ciordaş, Hora. Antrenor: Cristian Achim
U Mobitelco: Medvedj, Kuburovic 15 (4), Baciu 9, Sparks 10, Lalovic 5 (1), Hargrove 21 (3), Cuic 8 (1). Nu au jucat: A. Pop, Silvăşan, Lazăr, Dragoste, Pogăcean. Antrenor: Dorin Pintea
Arbitri: Marius Ciulin – Mircea Şerban, Fabiana Martinescu. Comisar FR Baschet: Radu Bucerzan (Timişoara)
Descalificări pentru 5 faulturi personale: Ţîbîrnă ’39 / Hargrove ’39
Taguri: arena antonio alexe, csm oradea, u mobitelco cluj

References: CSM 

CSM 
 CSM 
 CSM 

CSM 

CSM 
 csm